앞

<-

다음

->

瑜伽師地論卷第二十八

彌勒菩薩說

三藏法師玄□奉　詔譯

本地分中聲聞地第十三第二瑜伽處之三

云何爲學. 謂三勝學. 一增上戒學. 二增上心學. 三增上慧學. 云何增上戒學. 謂安住具戒等. 如前廣說. 是名增上戒學. 云何增上心學. 謂離欲惡不善法. 有尋有伺離生喜樂. 入初靜慮具足安住乃至能入第四靜慮具足安住. 是名增上心學. 又諸無色及餘所有等持等至. 亦皆名爲增上心學. 然依靜慮能最初入聖諦現觀正性離生. 非全遠離一切靜慮能成此事. 是故靜慮最爲殊勝. 故偏說爲增上心學. 云何增上慧學. 謂於四聖諦等所有如實智見. 是名增上慧學. 問何緣唯有三學非少非多. 答建立定義故. 智所依義故. 辨所作義故. 建立定義者. 謂增上戒學. 所以者何. 由戒建立心一境性. 能令其心觸三摩地. 智所依義者. 謂增上心學. 所以者何. 由正定心念一境性. 於所知事有如實智如實見轉. 辨所作義者. 謂增上慧學. 所以者何. 由善淸淨若智若見. 能證究竟諸煩惱斷. 以煩惱斷. 是自義利是勝所作. 過此更無勝所作故. 由是因緣唯有三學. 問何緣三學如是次第. 答先於尸羅善淸淨故便無憂悔. 無憂悔故歡喜安樂. 由有樂故心得正定. 心得定故能如實知能如實見. 如實知見故能起◑. ◑故離染. 由離染故便得解脫. 得解脫故證無所作究竟涅槃. 如是最初修習◑戒. 漸次進趣後證無作究竟涅槃. 是故三學如是次第. 問何緣三學名爲增上戒心慧耶. 答所趣義故最勝義故名爲增上. 云何所趣義. 謂爲趣增上心而修◑戒. 名增上戒學. 爲趣增上慧而修定心. 名增上心學. 爲趣煩惱斷而修智見. 名增上慧學. 如是名爲所趣義故名爲增上. 云何最勝義. 謂若增上戒學. 若增上心學. 若增上慧學. 唯於聖敎獨有此三不共外道. 如是名爲最勝義故. 名爲增上. 又或有增上心學能引發增上慧學. 或有增上慧學能引發增上心學. 謂聖弟子未得根本靜慮. 先學見跡. 後爲進斷修道所斷一切煩惱. 正勤加行修念覺支. 乃至修捨覺支. 是名增上慧學引發增上心學. 增上心學引發增上慧學者. 如前已說. 又或有增上戒學無增上心無增上慧. 或有增上戒學亦有增上心唯無增上慧. 非有增上慧學而無增上戒及無增上心. 是故若有增上慧學. 當知必定具足三學. 於此建立三種學中. 諸瑜伽師當勤修. 學復有三種補特伽羅. 依此三學入諦現觀. 何等爲三. 一未離欲. 二倍離欲. 三已離欲. 當知此中於一切欲全未離者. 勤修加行入諦現觀. 旣於諸諦得現觀已證預流果. 倍離欲者. 當於爾時證一來果. 已離欲者. 當於爾時證不還果. 復有三根. 一未知欲知根. 二已知根. 三具知根. 云何建立如是三根. 謂於諸諦未現觀者. 加行勤修諸諦現觀. 依此建立未知欲知根. 若於諸諦已得現觀而居有學. 依此建立已知根. 若阿羅漢所作已辦住無學位. 依此建立具知根. 復有三解脫門. 一空解脫門. 二無願解脫門. 三無相解脫門. 云何建立三解脫門. 謂所知境略有二種. 有及非有. 有有二種. 一者有爲. 二者無爲. 於有爲中且說三界所繫五蘊. 於無爲中且說涅槃. 如是二種有爲無爲合說名有. 若說於我或說有情命者生者等. 是名非有. 於有爲中見過失故. 見過患故無所祈願. 無祈願故依此建立無願解脫門. 於有爲中無祈願故. 便於涅槃深生祈願. 見極寂靜見甚微妙見永出離. 由於中見永出離故. 依此建立無相解脫門. 於其非有無所有中. 非有祈願非無祈願. 如其非有還則如是. 知爲非有. 見爲非有. 依此建立空解脫門. 是名建立三解脫門

云何順傾學法. 謂有十種違逆學法. 對治彼故應知十種隨順學法. 云何十種違逆學法. 一者所有母邑少年盛壯可愛形色. 是正修學善男子等上品障◑. 二者於薩迦耶所攝諸行生起愛著. 三者◑◑懈怠. 四者薩迦耶見. 五者依於段食貪著美味. 六者於諸世聞種種◑論非一衆多別別品類所思念中發欲貪愛. 七者思惟諸法瑜伽作意所有過患. 此復云何. 謂十一種. 一於諸諦寶蘊業果中猶預疑惑. 二樂修斷者身諸◑重. 三有慢緩者於修止觀. 過患作意□沈睡眠. 映蔽其心令心極略. 四太猛精進者身疲心惱. 五太劣精進者不得勝進善品衰退. 六於少利養名轝稱讚. 隨一樂中深生欣喜. 七掉擧不靜踊躍躁擾. 八於薩迦耶永滅涅槃而生驚恐. 九於諸言說非量加行言論太過. 雖說法論而好折伏起諍方便. 十於先所見所聞所受非一衆多別別品類諸境界中. 心馳心散. 十一不應思處而强沈思. 應知是名思惟諸法瑜伽作意所有過患. 八者於諸靜慮等至樂中深生愛味. 九者樂欲證入無相定者. 於諸行中隨順流散. 十者觸身苦受乃至奪命苦受時. 貪愛壽命希望存活. 隨此希望傷歎迷悶. 是名十種違逆學法. 云何對治如是十種違逆學法隨順學法. 謂有十種. 一不◑想. 二無常想. 三無常苦想. 四苦無我想. 五◑逆食想. 六一切世間不可樂想. 七光明想. 八離欲想. 九滅想. 十死想. 如是十想善修善習善多修習. 能斷十種障◑學法違逆學法. 當知此中有四光明. 一法光明. 二義光明. 三奢摩他光明. 四毘鉢舍那光明. 依此四種光明增上立光明想. 今此義中意. 取能斷思惟諸法瑜伽作意障◑法者. 當知此中復有十種隨順學法. 何等爲十. 一者宿因. 二者隨順敎. 三者如理加行. 四者無間殷重所作. 五者猛利樂欲. 六者持瑜伽力. 七者止息身心◑重. 八者數數觀察. 九者無有怯弱. 十者離增上慢. 云何宿因. 謂先所習諸根成熟諸根積集. 云何隨順敎. 謂所說敎無倒漸次. 云何如理加行. 謂如其敎無倒修行. 如是修行能生正見. 云何無間殷重所作. 謂由如是正加行故. 於諸善品不虛捨命. 速能積習所有善品. 云何猛利樂欲. 謂如有一於上解脫發生希慕. 謂我何時當於是處能具足住. 如諸聖者於是處所具足而住. 云何持瑜伽力. 謂二因緣能令獲得持瑜伽力. 一者本性是利根故. 二者長時串修習故. 云何止息身心◑重. 謂如有一或由身勞身乏. 發身◑重發心◑重. 此因易脫威儀而便止息. 或由太尋太伺. 發身◑重發心◑重. 此因內心寂止方便而便止息. 或由心略心劣□沈睡眠之所◑◑. 發身◑重發心◑重. 此因增上慧法毘鉢舍那順◑作意而便止息. 或由本性煩惱未斷有煩惱品. 身心◑重未能捨離. 此因相續勤修正道而便止息. 云何數數觀察. 謂依尸羅數數觀察惡作不作. 數數觀察善作而作. 於其惡作不作不轉. 於其善作不作不退. 於其惡作作而棄捨. 於其善作作而不捨. 又於煩惱斷與未斷觀察作意. 增上力故數數觀察. 若知已斷便生歡喜. 若知未斷則便數數勤修正道. 云何無有怯弱. 謂於後時應知應見應證得中. 未知未見未證得故發生怯弱. 其心勞倦其心◑損. 彼旣生已而不堅執速能斷滅. 云何離增上慢. 謂於所得所觸所證. 無增上慢離顚倒執. 於眞所得起於得想. 於眞所觸起於觸想. 於眞所證起於證想. 如是十法. 於樂修學諸瑜伽師所應修學. 初中後時恒常隨順無有違逆. 是故名爲隨順學法. 云何瑜伽壞. 謂壞瑜伽略有四種. 何等爲四. 一者畢竟瑜伽壞. 二者暫時瑜伽壞. 三者退失所得瑜伽壞. 四者邪行所作瑜伽壞. 畢竟瑜伽壞者. 謂無種姓補持伽羅. 何以故. 由彼身中無能趣向涅槃法故. 畢竟失壞出世瑜伽. 暫時瑜伽壞者. 謂有種姓補特伽羅. 何以故. 由彼身中有能趣向涅槃法故. 雖闕外緣時經久遠. 定當緣會修習瑜伽令其現起. 善修習已當般涅槃. 是故說彼所有偸伽暫時失壞. 退失所得瑜伽壞者. 謂如有一退失所得所觸所證. 若智若見若安樂住. 邪行所作瑜伽壞者. 謂如有一不如正理精勤修行. 雖多用功無所成辦. 不能成辦一切瑜伽. 亦非善法. 又如有一多諸煩惱性多塵穢. 而識聰銳覺慧猛利成俱生覺. 善攝所聞於聞究竟. 或少或多或住空閑. 有在家者及出家者. 爲性質直來至其所. 因爲說法令心歡喜. 又行矯詐. 妄現種種身語相應調善所作. 由是因緣招集利養恭敬稱頌大福德想. 及得種種衣食臥具病緣醫藥資身什物. 爲諸國王大臣居士乃至商主恭敬尊重. 咸共謂之是阿羅漢. 或於隨彼廻轉弟子. 若諸出家若在家衆. 戀著親愛隨順而轉爲多招引. 復生是念. 此諸出家在家弟子信順於我. 咸共謂我是阿羅漢. 彼若依於瑜伽作意止觀等處來請問我. 我得彼問或不能對. 彼因是事當於我所捨信向心. 不復謂我是阿羅漢. 由斯退失利養恭敬. 我於今者應自思惟籌量觀察安立瑜伽. 彼由是事增上力故. 耽著利養恭敬名轝. 獨處空閑自諦思惟籌量觀察安立瑜伽. 然此瑜伽不順契經不現戒律違逆法性. 若諸比丘善持三藏. 彼於其所覆自瑜伽不欲開示. 若諸在家出家弟子. 於此瑜伽私竊敎示不令彰顯. 所以者何. 恐有善持三藏敎者. 聞彼如是瑜伽處已. 以經논驗不順契經. 以律顯照不現戒律. 以法觀察違逆法性. 由是因緣便不信受. 以不信言詰難於我諍競擧發. 由是國王大臣居士乃至饒財

長者商主不復恭敬尊重於我. 更不獲得衣食臥具病緣醫藥資身什物. 彼由貪著利養恭敬增上力故. 於非法中起於法想. 起覆藏想. 起惡欲樂顯發開示非法爲法. 諸有忍許彼所見者. 亦於非法起是法想. 愚味頑鈍於非法中起法想故. 雖如其敎精進修行. 當知一切皆是邪行. 如是名爲邪行所作瑜伽失壞. 像似正法非眞正法能障正法. 諸有比丘勤修靜慮. 是瑜伽師於此四種瑜伽壞法. 應正遍知當遠捨離

云何瑜伽. 謂四瑜伽. 何等爲四. 一信. 二欲. 三精進. 四方便. 當知其信有二行相及二依處. 二行相者. 一信順行相. 二淸淨行相. 二依處者. 一觀察諸法道理依處. 二信解補特伽羅神力依處. 欲有四種. 何等爲四. 一爲證得欲. 二爲請問欲. 三爲修集資糧欲. 四爲隨順瑜伽欲. 爲證得欲者. 謂如有一於上解脫發生希慕. 如前廣說. 爲請問欲者. 謂如有一生希慕已往僧伽藍. 詣諸有識同修梵行成就瑜伽妙智者所. 爲聽未聞爲聞究竟. 爲修集資糧欲者. 謂如有一爲戒律儀淸淨. 爲根律儀淸淨故. 於食知量減省睡眠. 正知住中展轉增勝發生希慕. 爲隨順瑜伽欲者. 謂於無間加行殷重加行. 修習道中發生希慕發生欣樂. 欲有所作精進有四. 何等爲四. 一爲聞精進. 二爲思精進. 三爲修精進. 四爲障◑精進. 爲聞精進者. 謂爲聽未聞聞已究竟. 勤心勇猛審決加行. 爲思精進者. 謂如所聞法獨處空閑. 思惟其義籌量觀察. 爲修精進者. 謂入寂靜於時時間勤修止觀. 爲障◑精進者. 謂於晝夜策勵精勤經行宴坐. 從諸障法◑修其心. 勤心勇猛審決. 精進方便有四. 謂尸羅律儀增上力故善守其念. 善守念故能無放逸. 防護其心修諸善法. 無放逸故心正於內修奢摩他增上慧法毘鉢舍那. 此四瑜伽有十六種. 當知此中初由信故於應得義深生信解. 信應得已於諸善法生起樂欲. 由樂欲故晝夜策勵安住精勤. 堅固勇猛發精進. 已. 攝受方便能得未得. 能觸未觸. 能證未證. 故此四法說名瑜伽

云何作意. 謂四作意. 何等爲四. 一力勵運轉作意. 二有間運轉作意. 三無間運轉作意. 四無功用運轉作意. 云何力勵運轉作意. 謂初修業者令心於內安住等住. 或於諸法無倒簡擇. 乃至未得所修作意. 爾時作意力勵運轉. 由倍勵力折挫其心令住一境. 故名力勵運轉作意. 云何有間運轉作意. 謂得所修作意已後. 世出世道漸次勝進. 了相作意由三摩地思所間雜. 未能一向純修行轉. 故名有間運轉作意. 云何無間運轉作意. 謂從了相作意已後. 乃至加行究竟作意. 是名無間運轉作意. 云何無功用運轉作意. 謂加行究竟果作意. 是名無功用運轉作意. 復有所餘四種作意. 一隨順作意. 二對治作意. 三順淸淨作意. 四順觀察作意. 云何隨順作意. 謂於所緣深生◑壞起正加行. 而未斷惑. 云何對治作意. 謂能斷惑. 云何順淸淨作意. 謂心下蹙取◑妙相策令歡悅. 云何順觀察作意. 謂觀察作意. 由此作意增上力故. 順觀煩惱斷與未斷. 問於所緣境正作意時. 思惟幾相. 答四. 何等爲四. 一所緣相. 二因緣相. 三應遠離相. 四應修習相. 所緣相者. 謂所知事同分影像明了顯現. 因緣相者. 謂三摩地資糧積集. 隨順敎導與修俱行猛利樂欲. 於可◑法深生◑患. 能審遍知亂與不亂. 他不惱觸. 或人所作或非人作. 或音聲作或功用作. 若毘鉢舍那而爲上首. 內略其心極猛盛觀後因緣相. 若奢摩他而爲上首. 發起勝觀極猛盛止後因緣相. 應遠離相復有四種. 一者沈相. 二者掉相. 三者著相. 四者亂相. 沈相者. 謂由所緣相因緣相故令心下劣. 掉相者. 謂由所緣相因緣相故令心高擧. 著相者. 謂由所緣相因緣相故. 令心於境起染起著作諸惱亂. 亂相者. 謂由所緣相因緣相故令心於外馳散擾動. 如是諸相如前等引地中已說. 問如是作意於所緣境起勝解時有幾勝解. 答九. 何等爲九. 一有光◑勝解. 二無光◑勝解. 三뿌鈍勝解. 四捷利勝解. 五狹小勝解. 六廣大勝解. 七無量勝解. 八淸淨勝解. 九不淸淨勝解. 有光◑勝解者. 謂於光明相澄心善取與光明俱所有勝解. 無光◑勝解者. 謂於光明相不能善取與闇昧俱所有勝解. 뿌鈍勝解者. 謂鈍根身中所有勝解. 捷利勝解者. 謂利根身中所有勝解. 狹小勝解者. 謂狹小信欲俱行勝解. 及狹小所緣意解勝解. 如是作意狹小故. 及所緣狹小故. 名狹小勝解. 廣大勝解者. 謂廣大信欲俱行勝解. 及廣大所緣意解勝解. 如是作意廣大故. 及所緣廣大故. 名廣大勝解. 無量勝解者. 謂無邊無際信欲俱行勝解. 及無邊無際所緣意解勝解. 如是作意無量故及所緣無量故. 名無量勝解. 淸淨勝解者. 謂已善修已成滿已究竟俱行勝解. 不淸淨勝解者. 謂未善修未成滿未究竟俱行勝解. 問修瑜伽者. 凡有幾種瑜伽所作. 答四. 何等爲四. 一所依滅. 二所依轉. 三遍知所緣. 四愛樂所緣. 所依滅及所依轉者. 謂勤修習瑜伽作意故. 所有◑重俱行所依漸次而滅. 所有輕安俱行所依漸次而轉. 是名所依滅及所依轉瑜伽所作. 遍知所緣及愛樂所緣者. 謂或有遍知所緣愛樂所緣與所依滅轉而爲上首. 由此遍知所緣愛樂所緣增上力故. 令所依滅及所依轉. 或有遍知所緣愛樂所緣. 用所依淸淨而爲上首. 由此所依淸淨增上力故. 令遍知所緣得善淸淨. 及愛樂所緣得善淸淨. 於其所作成辦時轉. 是名四種修瑜伽者瑜伽所作

問修瑜伽師凡有幾種. 答三. 何等爲三. 一初修業瑜伽師. 二已習行瑜伽師. 三已度作意瑜伽師. 云何初修業瑜伽師. 謂有二種初修業者. 一於作意初修業者. 二◑煩惱初修業者. 云何於作意初修業者. 謂初修業補特伽羅安住一緣勤修作意. 乃至未得所修作意. 未能觸證心一境性. 云何◑煩惱初修業者. 謂已證得所修作意. 於諸煩惱欲◑其心. 發起攝受正勤修習了相作意. 名◑煩惱初修業者. 云何已習行瑜伽師. 謂除了相作意. 於餘乃至加行究竟五作意中已善修習. 云何已度作意瑜伽師. 謂住加行究竟果作意位中. 由此超過加行方便所修作意安住修果. 是故說名已度作意. 又始從修習善法欲已去. 乃至未起順決擇分善根. 於爾所時名初修業. 若已起順決擇分善根. 所謂煖頂隨順諦忍世第一法名已習行. 若已證入正性離生得諦現觀. 不由他緣於佛聖敎. 不爲餘緣之所引奪. 當於爾時名度作意. 由彼超過他緣作意. 住非他緣所有作意. 是故名爲已度作意. 云何瑜伽修. 謂有二種. 一者想修. 二者菩提分修

云何想修. 謂或修世間道時. 於諸下地修過患想. 或修涅槃道時. 於斷界離欲界滅界. 觀見最勝寂靜功德. 修習斷想離欲想滅想. 或修奢摩他時. 修習止品上下想. 或修毘鉢舍那時. 修習觀品前後想. 上下想者. 謂觀察此身如其所住如其所願. 上從頂上下至足下. 種種雜類不◑充滿. 謂此身中所有種種◑毛爪齒. 如前廣說. 前後想者. 謂如有一於所觀相殷勤懇到. 善取善思善了善達. 謂住觀於坐坐觀於臥. 或在後行觀察前行. 此則顯示以毘鉢舍那行. 觀察三世緣生諸行. 謂若說言住觀於坐. 此則顯示以現在作意觀察未來所知諸行. 所以者何. 現在作意位已現生故說名爲住. 未來所知位未現生故. 臨欲起故說名爲坐. 若復說言坐觀於臥. 此則顯示以現在作意觀察過去所知諸行. 所以者何. 現在作意位臨欲滅故說名爲坐. 過去所知位已謝滅故說名爲臥. 若復說言或在後行觀察前行. 此則顯示以現在作意觀無間滅現行作意. 所以者何. 若已生起無間謝滅所取作意說名前行. 若此無間新新生起能取作意. 取前無間已謝滅者. 說名後行. 當知此中爲修止觀. 修彼二品勝光明想. 是名想修. 云何菩提分修. 謂於三十七菩提分法親近積集. 若修若習若多修習. 是名菩提分修. 何等名爲三十七種菩提分法. 謂四念住. 四正斷. 四神足. 五根五力. 七覺支. 八聖道. 四念住者. 一身念住. 二受念住. 三心念住. 四法念住. 四正斷者. 一於已生惡不善法爲令斷故. 生欲策勵發勤精進. 策心持心正斷. 二於未生惡不善法爲不生故. 生欲策勵發勤精進. 策心持心正斷. 三於未生善法爲令生故. 生欲策勵發勤精進. 策心持心正斷. 四於已生善法爲欲令住令不忘失. 令修円滿令倍修習. 令其增長令其廣大. 生欲策勵發勤精進. 策心持心正斷. 四神足者. 一欲三摩地斷行成就神足. 二勤三摩地斷行成就神足. 三心三摩地斷行成就神足. 四觀三摩地斷行成就神足. 五根者. 一信根. 二精進根. 三念根. 四定根. 五慧根. 五力者. 一信力. 二精進力. 三念力. 四定力. 五慧力. 七覺支者. 一念等覺支. 二擇法等覺支. 三精進等覺支. 四喜等覺支. 五安等覺支. 六定等覺支. 七捨等覺支. 八支聖道者. 一正見. 二正思惟. 三正語. 四正業. 五正命. 六正精進. 七正念. 八正定

今於此中云何爲身. 云何於身住循身觀. 云何爲念. 云何念住. 略說身相有三十五. 謂內身外身. 根所攝身非根所攝身. 有情數身非有情數身. ◑重俱行身輕安俱行身. 能造身所造身. 名身色身. 那落迦身傍生身. 祖父國身人身天身. 有識身無識身. 中身表身. 變異身不變異身. 女身男身半擇迦身. 親友身非親友身. 中庸身劣身. 中身妙身. 幼身少身老身. 如是名爲身相差別. 住循身觀略有三種. 謂依身增上聞思修慧. 由此慧故於一切身一切相. 正觀察正推求. 隨觀隨覺念. 謂依身增上受持正法. 思惟法義修習作證. 於文於義修作證中心無忘失. 若審思惟. 我於正法爲正受持爲不爾耶. 於彼彼義慧善了達爲不爾耶. 善能觸證彼彼解脫爲不爾耶. 如是審諦安住其念. 名爲念住. 又爲守護念. 爲於境無染. 爲安住所緣. 名爲念住. 爲守護念者. 謂如說言先守護念. 若常委念. 爲於境無染者. 謂如說言念守護心行平等位. 不取其相不取隨好. 廣說乃至守護意根修意根律儀. 爲安住所緣者. 謂如說言於四所緣安住其念. 謂於遍滿所緣◑行所緣善巧所緣◑惑所緣. 由此三相善住其念故名念住. 云何爲受. 謂樂受苦受. 不苦不樂受. 樂身受苦身受. 不苦不樂身受. 如說身受心受亦爾. 樂有愛味受. 苦有愛味受. 不苦不樂有愛味受. 無愛味受. 依耽嗜受. 當知亦爾. 樂依出離受. 苦依出離受. 不苦不樂依出離受. 如是總有二十一受. 或九種受. 云何爲心. 謂有貪心離貪心. 有瞋心離瞋心. 有癡心離癡心. 略心散心. 下心擧心. 掉心不掉心. 寂靜心不寂靜心. 定心不定心. 善修心不善修心. 善解脫心不善解脫心. 如是總有. 二十種心. 云何爲法. 謂若貪貪毘奈耶法. 若瞋瞋毘奈耶法. 若癡癡毘奈耶法. 若略若散法. 若下若擧法. 若掉不掉法. 若寂靜不寂靜法. 若定不定法. 若善修不善修法. 若善解脫不善解脫法. 如是當知建立黑品白品染品◑品二十種法. 又樂受者. 謂順樂受觸爲緣所生平等受受所攝. 是名樂受. 此若五識相應名身受. 若意識相應名心受. 如順樂受觸. 如是順苦受觸順不苦不樂受觸爲緣所生. 不平等受受所攝. 非平等非不平等受受所攝. 是名苦受不苦不樂受. 此若五識相應名身受. 若意識相應名心受. 如是諸受若隨順涅槃. 隨順決擇畢竟出離畢竟離垢畢竟. 能令梵行円滿名無愛味受. 若◑於界名有愛味受. 若色無色界繫若隨順離欲. 名依出離受. 若欲界繫若不順離欲. 名依耽嗜受. 又有貪心者. 謂於可愛所緣境事貪◑所◑. 離貪心者. 謂卽遠離如是貪◑. 有瞋心者. 謂於可憎所緣境事瞋◑所◑. 離瞋心者. 謂卽遠離如是瞋◑. 有癡心者. 謂於可愚所緣境事癡◑所◑. 離癡心者謂卽遠離如是癡◑. 如是六心當知皆是行時所起三煩惱品. 及此三品對治差別. 略心者. 謂由正行於內所緣繫縛其心. 散心者. 謂於外五妙欲隨順流散. 下心者. 謂□沈睡眠俱行. 擧心者. 謂於◑妙所緣明了顯現. 掉心者. 謂大擧故掉◑所掉. 不掉心者. 謂於擧時及於略時得平等捨. 寂靜心者. 謂從諸蓋已得解脫. 不寂靜心者. 謂從諸蓋未得解脫言. 定心者. 謂從諸蓋得解脫已. 復能證入根本靜慮. 不定心者. 謂未能入. 善修心者. 謂於此定長時串習. 得隨所欲得無艱難得無梗澁. 速能證入. 不善修心者. 與此相違應知其相. 善解脫心者. 謂從一切究竟解脫. 不善解脫心者. 謂不從一切不究竟解脫. 如是十四種心當知皆是住時所起. 依◑蓋地住時所起有八種心. 謂從略心散心乃至寂靜不寂靜心. 依◑煩惱地住時所起有六種心. 謂定心不定心乃至善解脫不善解脫心. 又於內有蓋能自了知我有諸蓋. 於內無蓋能自了知我無諸蓋. 如彼諸蓋未生而生亦能了知. 如彼諸蓋生已散滅亦能了知. 於眼有結乃至於意有結. 能自了知我有眼結力至我有意結. 於眼無結乃至於意無結. 能自了知我眼無結乃至我意無結. 如彼眼結乃至意結未生而生亦能了知. 如彼諸結生已散滅亦能了知. 於內有念等覺支能自了知我有念等覺支. 於內無念等覺支能自了知我無念等覺支. 如念等覺支未生而生亦能了知. 如生已住不忘修滿倍復修習增長廣大. 亦能了知. 如念等覺支. 如是擇法精進喜安定捨等覺支當知亦爾. 若能如是如實遍知諸雜染法自性因緣過患對治. 是爲法念住體. 如說於身住循身觀念及念住. 如是於受於心於法隨其所應當知亦爾. 云何於內身等住循身等觀. 云何於外身等住循身等觀. 云何於內外身等住循身等觀. 謂而若緣內自有情數身色爲境住循身觀. 是名於內身住循身觀. 若緣外非有情數色爲境住循身觀. 是名於外身住循身觀. 若緣外他有情數身色爲境住循身觀. 是名於內外身住循身觀. 若緣依內自有情數身色所生受心法爲境住循三觀. 是名於內受心法住循受心法觀. 若緣依外非有情數色所生受心法爲境住循三觀. 是名於外受心法住循受心法觀. 若緣依外他有情數身色所生受心法爲境住循三觀. 是名於內外受心法住循受心法觀. 復有差別. 謂若緣根所攝有執有受色爲境. 是名於內身住循身觀. 若緣非根所攝無執無受色爲境. 是名於外身住循身觀. 若緣非根所攝有執有受色爲境. 是名於內外身住循身觀. 如是若緣依前三色所生受心法爲境. 隨其所應當知卽是任循三觀. 復有差別. 謂若緣自內

定地輕安俱行色爲境. 是名於內身住循身觀. 若緣自內不定地◑重俱行色爲境. 是名於外身住循身觀. 若緣他輕安俱行◑重俱行色爲境. 是名於內外身住循身觀. 如是若緣依前三色所生受心法. 爲境. 隨其所應當知卽是住循三觀. 復有差別. 謂若緣內能造大種色爲境. 是名於內身住循身觀. 若緣外能造大種色爲境. 是名於外身住循身觀. 若緣依能造大種色所生根境所攝造色爲境. 是名於內外身住循身觀. 如是若緣依前三色所生受心法爲境. 隨其所應當知卽是住循三觀. 復有差別. 謂若緣有識身內色爲境. 是名於內身住循身觀. 若緣無識身有情數靑덕等位色爲境. 是名於外身住循身觀. 若緣無識身色於過去時有識性. 有識身色於未來時無識性. 相似法性平等法性爲境. 是名於內外身住循身觀. 如是若緣依前三色所生受心法爲境. 隨其所應當知卽是住循三觀. 復有差別. 謂若緣自中身◑毛爪齒等相爲境. 是名於內身住循身觀. 若緣他中身◑毛爪齒等相爲境. 是名於外身住循身觀. 若緣內表身變異不變異靑덕等相. 及緣外表身變異不變異靑덕等相相似法性平等法性爲境. 是名於內外身住循身觀. 如是若緣依前三色所生受心法爲境. 隨其所應當知卽是住循三觀. 如是等類身受心法諸差別門當知多種. 今於此中且顯少分諸門差別. 又爲對治四顚倒故. 世尊建立四種念住. 謂爲對. 治於不◑中計◑顚倒立身念住. 以佛世尊於循身念住中宣說不◑相. 應四憺◑路. 若能於此多分思惟. 便於不◑斷◑顚倒. 爲欲對治於諸苦中計樂顚倒. 立受念住. 以於諸受住循受觀. 如實了知諸所有受皆悉是苦. 便於諸苦斷樂顚倒. 爲欲對治於無常中計常顚倒. 立心念住. 以能了知有貪心等種種差別. 經歷彼彼日夜刹那瞬息須臾非一衆多種種品類心生滅性. 便於無常斷常顚倒. 爲欲對治於無我中計我顚倒. 立法念住. 由彼先來有有我見等諸煩惱故. 無無我見等諸善法故. 於諸蘊中生起我見. 以於諸法住循法觀. 如實了知所計諸蘊自相共相. 便於無我斷我顚倒. 復有差別. 謂諸世間多於諸蘊唯有蘊性唯有法性. 不如實知橫計有我依止於身. 由依身故受用苦樂. 受苦樂者由法非法有染有◑. 爲欲除遣我所依事愚故. 立身念住. 爲欲除遣我所領受事愚故. 立受念住. 爲欲除遣於心意識執我愚者我事愚故. 立心念住. 爲欲除遣所執我心能染◑事愚故. 立法念住. 復有差別. 謂若依此造作諸業. 若爲此故造作諸業. 若造業者若由此故造作諸業. 爲總顯示如是一切立四念住. 當知此中依止於身造作諸業. 爲求受故造作諸業. 心能造業由善不善法能造諸業. 復有差別. 謂若依此有染有◑. 若爲此故起染起◑. 若染◑者若由此故成染成◑. 總爲顯示如是一切立四念住. 當知此中依止於身有染有◑. 爲求受故起染起◑. 心染◑者由諸法故成染成◑. 問念住何義. 答若於此住念. 若由此住念皆名念住. 於此住念者. 謂所緣念住. 由此住念者. 謂若慧若念攝持於定. 是自性念住. 所餘相應諸心心法. 是相雜念住. 又由身受心法增上所生善有漏無漏道皆名念住. 此復三種. 一聞所成. 二思所成. 三修所成. 聞思所成唯是有漏. 修所成者通漏無漏

瑜伽師地論卷第二十八

위

*

다음

->